*Редни број часа*

41

*Наставна тема*: Природни бројеви до 100

*Наставна јединица*: Подскуп

*Циљ часа*: схватање подскупа као дела скупа

*Тип часа*: обрада

*Облик рада*: фронтални, рад у паровима, групни

*Метода рада*: демонстративна, разговор, метода графичких радова

*Наставна средства*: конкретни предмети и бића, фигуре и модели, *Математика*, стрaна 44, наставни листић

*Корелација*: српски језик

*Ток и садржај часа*

*Уводни део часа*

– Наставник прозива ученике. Кад заврши с прозивањем, пита ученике шта су они заједно. Закључује да они сви заједно чине одељење I2 – скуп ученика једног одељења. Пита Марка, шта је он – члан скупа одељења. Питати ученике колико чланова има наш скуп и које су заједничке особине чланова скупа.

– Затим образовати посебне скупове – скуп дечака и скуп девојчица.

*Главни део часа*

* На основу претходног примера усвојити појам подскупа, рећи ученицима да су дечаци и девојчице подскупови скупа ученика у одељењу.
* Рад се може наставити у паровима. Ученици праве скупове ђачког прибора, а затим издвајају подскупове свезака, оловака, гумица итд.
* Наставник може припремити моделе геометријских фигура. Од тог скупа ученици могу формирати подскуп квадрата, подскуп правоугаоника, подскуп троуглова и подскуп кругова.

– Означавање подскупа приказати на табли, а ученици цртају пример у свескама.

– Израда задатака у уџбенику на страни 44, око 5 минута.

*Завршни део часа*

* У завршном делу часа организовати рад по групама. Групе добијају листиће са исписаним речима. Њихов задатак је да формирају подскуп од речи које почињу на слово А, подскуп од речи које почињу на слово М и подскуп од речи које почињу на слово Т. Рад се организује у групама, јер нису сва деца овладала техником читања и писања.
* Групе извештавају које су речи добили у подскуповима.
* Рад се може организовати коришћењем слика животиња или биљака.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

42

*Наставна тема*: Природни бројеви до 100

*Наставна јединица*: Скуп и подскуп

*Циљ часа*: формирање и графичко представљање скупа и подскупа

*Тип часа*: утврђивање

*Облик рада*: фронтални, индивидуални, групни

*Метода рада*: разговор, метода графичких радова

*Наставна средства*: конкретни предмети и бића, фигуре и модели, *Математика*, стрaна 45

*Ток и садржај часа*

*Уводни део часа*

Наставник у дворишту или на поду учионице црта круг. Ученици у кругу формирају скупове на основу инструкција наставника. Захтеви могу бити:

* Формирајте скуп дечака.
* Формирајте скуп девојчица.
* Формирајте скуп црнокосе деце.
* Формирајте скуп деце која носе патике.
* Формирајте скуп деце која имају плаву мајицу.

*Главни део часа*

Утврђивање до сада стечених знања остварити путем различитих активности. Рад се може организовати у мањим групама.

* Формирање скупова од различитих предмета на основу договорених критеријума (по боји, облику и другим особинама).
* Формирање подскупова из датих скупова.

– Цртање скупова и подскупова на основу захтева наставника.

– Израда задатака у уџбенику, на страни 45, око 15 минута.

*Завршни део часа*

У завршном делу часа могућ је математички диктат.

* Нацртај скуп лопти различитих боја.
* Нацртај скуп цветова исте боје.
* Нацртај скуп оловака различите дужине.
* Нацртај скуп геометријских фигура и у њему заокружи подскуп троуглова.

*Анализа часа (запажања наставника)*

*Редни број часа*

43

*Наставна тема*: Природни бројеви до 100

*Наставна јединица*: Поређење скупова

*Циљ часа*: упоређивање скупова према броју елемената, придруживањем или пребројавањем

*Тип часа*: обрада

*Облик рада*: фронтални, индивидуални, рад у паровима

*Метода рада*: демонстративна, разговор, метода графичких радова

*Наставна средства*: конкретни предмети и бића, фигуре и модели, *Математика*, стрaна 46, 47, 49

*Ток и садржај часа*

*Уводни део часа*

– Наставник изводи групу дечака, на пример, петорицу. Задатак је да изађе онолико девојчица колико има дечака.  
Разговор: „Да ли у неком скупу има више чланова? Колико чланова има скуп дечака, а колико скуп девојчица? “

– Следећа активност може бити додавање или одузимање чланова, на пример, мање дечака, а више девојчица. Питати ученике у ком скупу има више чланова и колико чланова треба да изађе из скупа с већим бројем чланова да би број чланова оба скупа био исти.

*Главни део часа*

– Ученици у овом узрасту могу да закључују без бројања да ли нечега има једнако, више или мање. Не морају знати бројеве да би могли да упоређују број елемената у скуповима. Да ли то могу да чине, лако ће се утврдити питањима попут: „Да ли у учионици има више паноа или прозора; ученика или столица?“ Ово је врло важно за схватање појма броја.

– Ученици треба да уочавају односе – да ли је нечега мање или више у односу на нешто друго, или је њихов број исти.

– Наставник одваја неколико предмета и ставља их на један део стола, а неколико предмета ставља на другу страну. Ученици посматрањем уочавају у којем скупу има више, а у којем мање елемената. Њихов задатак је да из скупа с већим бројем елемената додају елементе у скуп с мањим бројем, тако да оба скупа имају исти број елемената.

– Цртање једнакобројних скупова.

– Посматрање и анализа слика у уџбенику, на страни 46.

– Израда задатака у уџбенику, на страни 47, око 10 минута.

*Завршни део часа*

У завршном делу часа ученици у паровима решавају задатак из одељка *И ово јематематика*, на страни 49.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

44

*Наставна тема*: Природни бројеви до 100

*Наставна јединица*: Поређење скупова

*Циљ часа*: поређење скупова, придруживање елемената једног скупа елементима другог скупа

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода графичких радова

*Наставна средства*: конкретни предмети и бића, фигуре и модели, *Математика*, стрaне 48, 49, *Математичке степенице 1*, стране 22, 120

*Ток и садржај часа*

*Уводни део часа*

– Ученици раде у паровима. Један ученик прави скуп од фломастера, а други придружује бојице тако да број фломастера и бојица у скуповима буде исти (може се користити и неки други материјал).

– Следећи задатак је да направе скуп у коме ће бити једна бојица више или мање и слично.

*Главни део часа*

– Утврђивање се може наставити другим активностима у којима ће ученици уочавати да ли је нечега мање, више или подједнак број.

– Израда задатака у уџбенику, на странама 48 и 49, у којима ученици треба да сваком елементу једног скупа придруже по један елемент другог скупа; да допуне слику, то јест да доврше слику тако да број елемената у скуповима буде исти; или да боје елементе у скупу тако да их има подједнак број исте боје. Од њих се тражи и да у појединим скуповима нацртају више или мање елемената него што скуп има.

– Самостална израда задатака на наставном листу III. 1. у *Математичким степеницама 1*, на страни 22, око 10 минута.

*Завршни део часа*

– У завршном делу часа проверити тачност урађених задатака помоћу решења датих на страни 120.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

45

*Наставна тема*: Природни бројеви до 100

*Наставна јединица*: Скуп

*Циљ часа*: утврђивање знања о скупу, његовом означавању, подскупу и поређењу скупова

*Тип часа*: утврђивање

*Облик рада*: фронтални, индивидуалн, групни

*Метода рада*: разговор, метода графичких радова

*Наставна средства*: наставни листић, *Математичке степенице 1*, стране 23, 120, *Забавна тематика*, стрaна 14

*Корелација*: свет око нас

*Ток и садржај часа*

*Уводни део часа*  
Ученици су подељени у групе. Свака група добија наставни листић на коме су нацртана два скупа. У једном скупу су нацртане животиње, а у другом храна коју воле да једу. Задатак ученика је да свакој животињи придруже њену омиљену храну. На крају, једна животиња остаје без омиљене посластице.  
Групе извештавају која је то животиња остала без хране.

*Главни део часа*

– Утврђивање знања о скуповима може се остварити путем различитих активности:

* + Формирањем скупова конкретних предмета према различитим критеријумима.
  + Формирањем подскупова конкретних предмета.
  + Означавањем скупова цртањем у свесци.
  + Поређењем скупова на различитом материјалу.

– Ученици подељени у уједначене хетерогене групе раде задатке на наставном листу III. 2, у *Математичким степеницама 1*, на страни 23, а када реше задатке, проверавају решења на страни 120.

– Самостални рад на задацима у *Забавној математици*, на страни 14, око 15 минута.

*Завршни део часа*

У завршном делу часа анализирати задатке и проверити решења.

*Анализа часа (запажања наставника)*

*Редни број часа*

46

*Наставна тема*: Природни бројеви до 100

*Наставна јединица*: Бројање

*Циљ часа*: уочавање и формирање скупова с једнаким бројем елемената, уочавање заједничког својства скупа

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, метода графичких радова

*Наставна средства*: конкретни предмети и бића, фигуре и модели, *Математика*, стрaна 50

*Корелација*: физичко васпитање

*Ток и садржај часа*

*Уводни део часа*

број 1, број 2… Активности могу бити следеће:−Час можемо започети активностима у школском дворишту или учионици. Формирати неколико колона ученика. У свакој колони ученици представљају један број, тако да се именују бројевима

* + Ученици се пребровају у колонама: први, други, трећи итд., а затим уназад.
  + Наставник прозове један број, на пример 3, и тада све „тројке“из колона трче до циља који је наставник одредио.

*Главни део часа*

– Уочавање скупова с једнаким бројем елемента, њихово приказивање различитим материјалима и пребројавање. На тај начин ученици уочавају заједничко својство скупа, а то је број.

– Питати ученике колико табли има у учионици, колико ученика седи у једној клупи, колико има прозора у учионици, и слично.

– Следећа активност може се спровести кроз игровне активности:

* + Ученици треба да направе скуп који ће чинити онолико елемената колико је пута наставник пљеснуо рукама.
  + Наставник каже неки број, а ученици издвајају толико елемената из одређеног скупа, на пример, бојице из пернице или књиге из ранца.
  + Затим прећи на пребројавање појединих предмета у учионици, или зрневља, жетона или штапића.

– Израда задатака у уџбенику, на страни 50, око 5 минута.

*Завршни део часа*

Током завршног дела часа могућ је математички диктат:

* + Нацртај скуп од четири бубамаре.
  + Нацртај скуп од две рибице.
  + Нацртај скуп који има цветова колико ти имаш прстију на једној руци.

*Анализа часа (запажања наставника)*

*Школа*

*Редни број часа*

47

*Наставна тема*: Природни бројеви до 100

*Наставна јединица*: Скуп

*Циљ часа*: систематизација знања о скуповима

*Тип часа*: систематизација

*Облик рада*: фронтални, индивидуални, групни

*Метода рада*: разговор, метода графичких радова

*Наставна средства*: фигуре и модели, картончићи са исписаним бројевима,*Математика*, стрaна 51, *Математичке степенице 1*, стране 24, 121

*Ток и садржај часа*

*Уводни део часа*

Час може започети игровном активношћу. Наставник може на картонима исписати бројеве од 1 до 5. Затим подиже картон с једним бројем, а ученици формирају скуп који одговара датом броју.

*Главни део часа*

– Систематизација знања о скуповима може се наставити кроз игровне активности, ослањајући се на активност из уводног дела часа. На пример, формирати скуп који има за један више или мање од броја који је на картону. Формирати скуп који има пет елемената и у њему подскуп од три елемента, и слично.

– Увежбавање остварити израдом задатака у уџбенику, на страни 51, који обједињују до сада научене садржаје о скуповима. Наставник се може определити за рад у паровима или групни рад.

– Ученици самостално раде задатке на наставном листу III. 3, у *Математичким степеницама 1*, на страни 24, око 10 минута. Наставник чита задатке, јер нису сви ученици савладали технику читања.

*Завршни део часа*

Ученици помоћу решења датих на страни 121 самостално проверавају тачност урађених задатака.

*Анализа часа (запажања наставника)*

*Редни број часа*

48

*Наставна тема*: Природни бројеви до 100

*Наставна јединица*: Број 1

*Циљ часа*: уочавање и издвајање једночланих скупова, формирање броја један на конкретном материјалу, усвајање термина и математичког записивања

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, метода графичких радова

*Наставна средства*: конкретни предмети и бића, фигуре и модели, *Математика*, стрaна 52

*Ток и садржај часа*

*Уводни део часа*

– Час почети уочавањем појединачних предмета и бића, а то могу бити једна учитељица, једна табла, једна врата, једна глава, један нос.

– Ученици набрајају још неке примере у околини којих има само по један.

*Главни део часа*

– Наставник може припремити онолико предмета колико има ученика у одељењу и донети их на час у кутији. Сваки ученик из кутије узима један предмет. Затим у свесци графички приказује скуп тог елемента који је извукао из кутије. Закључити да су сви добили скуп који има један елемент.

– Након схватања појма броја један, прелази се на писање цифре. Број један ученици прво исписују руком у ваздуху и прстом по клупи. Важно је да наставник објасни начин писања цифре и да га ученици тачно усвоје.

– Цртање једночланих скупова.

– Правилно записивање цифре један.

– Рад наставити посматрањем слика у уџбенику које приказују скупове од једног елемента и израдом 1. и 2. задатка на страни 52, око 5 минута.

*Завршни део часа*

Анализа задатака и провера тачности решења.

*Редни број часа*

49

*Наставна тема*: Природни бројеви до 100

*Наставна јединица*: Број 2

*Циљ часа*: уочавање и издвајање двочланих скупова, формирање броја два на конкретном материјалу, усвајање термина и математичког записивања

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, метода графичких радова

*Наставна средства*: конкретни предмети и бића, дидактички материјал,*Математика*, стрaна 53

*Корелација*: физичко васпитање

*Ток и садржај часа*

*Уводни део часа*

– Уочавање предмета који се налазе у пару. Ученици треба да наброје што више таквих предмета, на пример: ципеле, рукавице, трешње, две руке, две ноге, два ока, два уха и слично.

– Питати ученике шта раде када желе да добију реч на часу (подигну два прста).

– Колико ногу има ћурка, гуска, кокошка и остала живина?

*Главни део часа*

– Повезивање предмета у скупове од два елемента (коцкице, кликери, оловке) и именовање броја два.

– Цртање двочланих скупова.

– Правилно записивање цифре два.

– Ученици треба да схвате да се број два добија ако једнoчланом скупу додамо још један члан. Показати на конкретном материјалу, а затим графичким приказом.

– На страни 53 ученици уочавају двочлане скупове, пишу цифру два и решавају задатке у којима треба да заокруже двочлане скупове и упишу одговарајући број на основу датог скупа.

*Завршни део часа*

– У завршном делу часа утврдити знање ученика кроз игровне активности:

– Ходање и скакање, уз бројање: 1, 2.

– Када наставник каже „један“, ученици подижу једну руку, а када изговори „два“, обе руке. Може се играти као игра *Дан–ноћ*.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

50

*Наставна тема*: Природни бројеви до 100

*Наставна јединица*: Број 3

*Циљ часа*: уочавање и издвајање трочланих скупова, формирање броја три на конкретном материјалу, усвајање термина и математичког записивања

*Тип часа*: обрада

*Облик рада*: фронтални, индивидуални, групни

*Метода рада*: демонстративна, разговор, метода графичких радова

*Наставна средства*: конкретни предмети и бића, дидактички материјал,*Математика*, стрaна 54

*Корелација*: српски језик

*Ток и садржај часа*

*Уводни део часа*

Ученици од свог дидактичког материјала треба да направе једночлане и двочлане скупове. Затим им се каже да елементе из првог скупа придруже елементима другог и да преброје елементе новонасталог скупа. Ученици закључују да су добили трочлани скуп.

*Главни део часа*

– Повезивање предмета у скупове од три елемента и именовање броја три.

– Цртање трочланих скупова.

– Правилно записивање цифре три.

–Ученици треба да схвате да се број три може добити ако једночланом скупу додамо два члана, или ако три једночлана скупа повежемо у један заједнички. Показати на конкретном материјалу, а затим графичким приказом.

– На основу ових примера ученици треба да уоче да је број три за један већи од броја два и за два већи од броја један.

– На страни 54 ученици уочавају трочлане скупове, пишу цифру три и решавају задатке у којима треба да заокруже трочлане скупове и упишу одговарајући број на основу датог скупа.

*Завршни део часа*

– У завршном делу часа поделити ученике у групе. Све групе добијају исти задатак, а то је да међу исписаним речима пронађу само оне које се састоје од три слова.

– Када заврше с радом, групе читају речи које садрже три слова.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

51

*Наставна тема*: Природни бројеви до 100

*Наставна јединица*: Бројеви 1, 2, 3

*Циљ часа*: графичко представљање, писање и читање бројева 1, 2 и 3

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода графичких радова

*Наставна средства*: дидактички материјал, картице са исписаним бројевима,*Математика*, стрaне 55, 56

*Корелација*: ликовна култура

*Ток и садржај часа*

*Уводни део часа*

Ученици раде у пару. Добијају по три картице. На половини прве картице уписан је број, 1 на половини друге број 2, а на половини треће број и 3. Њихов је задатак да на другој половини картице нацртају одговарајући број елемената; то може бити цвеће, животиње, геометријске фигуре – по избору и договору парова.

*Главни део часа*

– На дидактичком материјалу обновити стечена знања формирањем скупова, пребројавањем елемената, приказивањем различитих начина настајања двочланих и трочланих скупова.

– Правилно записивање бројева и графичко представљање скупова.

– Фронтални рад у уџбенику, на страни 55.

– Самостални рад на задацима на страни 56, око 15 минута.

*Завршни део часа*

Анализа урађених задатака и провера тачности решења.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

52

*Наставна тема*: Природни бројеви до 100

*Наставна јединица*: Бројеви 1, 2, 3

*Циљ часа*: утврђивање и проширивање знања о бројевима 1, 2 и 3

*Тип часа*: утврђивање

*Облик рада*: фронтални, индивидуални

*Метода рада*: разговор, метода графичких радова

*Наставна средства*: дидактички материјал, картони са исписаним бројевима,*Забавна математика*, стрaна 15

*Ток и садржај часа*

*Уводни део часа*

Наставник има три велика картона. На првом је написан број 1, на другом број 2 и на трећем број 3. Наставник подиже један од картона, а ученици брзо од дидактичког материјала праве скуп од онолико елемената колико је задато исписаним бројем.

*Главни део часа*

– Израда задатака у *Забавној математици*, на страни 15, око 15 минута.

– Увежбавање се може наставити математичким диктатом:

* Нацртај скуп који има 3 елемента.
* Напиши бројеве 1, 2 и 3 цифрама и речима.
* У скупу нацртај једног лептира. У истом скупу доцртај још једног лептира и означи бројем тај скуп.
* Нацртај скуп од три елемента. Прецртај елементе тако да у скупу остане један.

*Завршни део часа*

Анализа и провера тачности урађених задатака.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

53

*Наставна тема*: Природни бројеви до 100

*Наставна јединица*: Бројеви 4, 5

*Циљ часа*: уочавање и издвајање четворочланих и петочланих скупова, формирање бројева четири и пет на конкретном материјалу, усвајање термина и математичког записивања

*Тип часа*: обрада

*Облик рада*: фронтални, индивидуални, рад у паровима

*Метода рада*: демонстративна, разговор, метода графичких радова

*Наставна средства*: конкретни предмети и бића, дидактички материјал,*Математика*, стрaна 57

*Ток и садржај часа*

*Уводни део часа*

– При упознавању са бројевима 4 и 5 поћи од конкретних примера. Питати ученике колико точкова има аутомобил, аутобус; колико ногу имају коњ, пас, крава: колико је прстију на руци, нози и слично.

– Ученици од дидактичког материјала формирају трочлани скуп.

– Кажемо им да додају још један члан и питамо колико сада чланова има тај скуп.

– Затим им кажемо да новонасталом скупу додају још један члан, да би закључили да сада имају петочлани скуп.

*Главни део часа*

– Формирање четворочланих и петочланих скупова од различитог материјала.

– Цртање четворочланих и петочланих скупова.

– Бројеве 4 и 5 ученици исписују руком у ваздуху, а затим прстом по клупи.

– Упућивање ученика да погледају линијске системе на страни 57 (како стрелица прати покрет руке за писање бројева 4 и 5).

– Именовање предмета на слици и правилно записивање бројева.

– Формирање дидактичким материјалом и графичко приказивање различитих примера придруживања елемената два скупа тако да се добију четворочлани скупови:

или или итд.

– Активирање свих ученика да самостално открију разне могућности распоређивања пет предмета на подскупове – распоредити 5 штапића (жетона) на различите начине: 1 и 4, 2 и 3, 3 и 2, 4 и 1…

*Завршни део часа*

Рад у пару, на конкретном материјалу.

* Саша има 3 кликера, па је добио још 2. Колико кликера сада има Саша?
* Поклонио је 1 кликер свом другу. Колико му је остало?

Ученици заједно долазе до решења пребројавањем кликера (без записивања и коришћења терминологије сабирања и одузимања).

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

54

*Наставна тема*: Природни бројеви до 100

*Наставна јединица*: Бројеви 4, 5

*Циљ часа*: графичко представљање, писање и читање бројева 4 и 5

*Тип часа*: утврђивање

*Облик рада*: фронтални, индивидуални

*Метода рада*: разговор, илустративна, метода графичких радова

*Наставна средства*: дидактички материјал, *Математика*, стрaна 58, *Забавнаматематика*, страна 16

*Ток и садржај часа*

*Уводни део часа*

– Извести једног ученика, који треба да пређе 4 корака. Обележити. Од истог ученика се захтева да са истог места пређе 5 корака.

– Питати ученике када је направљена већа удаљеност и колико је више корака направљено други пут.

*Главни део часа*

– Ученици треба да схвате да је 5 за један веће од 4, односно да је 4 за један мање од 5.

– Формирање једночланих, двочланих, трочланих, четворочланих и петочланих скупова од дидактичког материјала. Поређење скупова – у ком скупу има најмање чланова, а у ком највише, колико у једном скупу има мање или више чланова итд.

– Формирање скупова од дидактичког материјала додавањем или одузимањем (увођење у операције сабирања и одузимања).

– Цртање четворочланих и петочланих скупова и правилно записивање цифара 4 и 5.

– Израда задатака у уџбенику, на страни 58.

– Самостални рад на задацима у *Забавној математици*, на страни 16, око 15 минута.

*Завршни део часа*

– Анализа задатака и провера тачности решења.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

55

*Наставна тема*: Природни бројеви до 100

*Наставна јединица*: Бројеви 1, 2, 3, 4, 5

*Циљ часа*: графичко представљање, писање и читање бројева од 1 до 5

*Тип часа*: утврђивање

*Облик рада*: фронтални, индивидуални

*Метода рада*: разговор, метода графичких радова

*Наставна средства*: дидактички материјал, *Математика*, стрaнe 59, 60

*Корелација*: физичко васпитање

*Ток и садржај часа*

*Уводни део часа*

Час може почети игром прозивања бројева.  
Поделити ученике у групе од по пет чланова и рећи им да свака група треба да образује круг. Наставник сваком ученику у групи додели број од 1 до 5. Затим прозива један број, на пример 3, и сви ученици с тим бројем, из свих група, иступају ван круга, трче око њега и враћају се на своје место. Играч који први стигне на место доноси поен својој групи, а победник је екипа која освоји највише поена.

*Главни део часа*

– Даље увежбавање спровести:

* радом на конкретном материјалу, уочавањем и бројањем предмета у скуповима;
* формирањем скупова од дидактичког материјала;
* графичким приказивањем скупова;
* приказивањем различитих начина настајања скупова.

– Важно је да ученици науче редослед бројева од 1 до 5 и да наставник утврди да ученици правилно и прецизно пишу бројеве.

– После практичних активности, прећи на израду задатка у уџбенику, на страни 59.

– Самостално решавање задатака на страни 60, око 10 минута.

*Завршни део часа*

Провера тачности урађених задатака.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

56

*Наставна тема*: Природни бројеви до 100

*Наставна јединица*: Бројеви 1, 2, 3, 4, 5

*Циљ часа*: утврђивање и проширивање знања о бројевима од 1 до 5

*Тип часа*: утврђивање

*Облик рада*: фронтални, индивидуални, групни

*Метода рада*: разговор, метода графичких радова

*Наставна средства*: дидактички материјал, картончићи, наставни листић,*Забавна математика*, стрaна 17

*Ток и садржај часа*

*Уводни део часа*

Уводна активност: правимо домине.  
Ученици су подељени у пет група. Свака група добија картон правоугаоног облика. Задатак им је да на једној половини картона напишу број, а на другој нацртају одговарајући број кружића.

*Главни део часа*

– Израда задатака у *Забавној математици*, на страни 17.

– Увежбавање се може наставити израдом задатака на припремљеном наставном листићу.

– Рад се може организовати у групама.

– Пример за наставни листић:

* Дати су скупови, а ученици треба да напишу одговарајући број на основу броја чланова скупа.
* Заокруживање одређеног броја фигура на слици на основу задатог броја.
* На основу датог броја ученици уцртавају одговарајући број чланова.
* Повезивање скупа с одговарајућим бројем.
* Допуњавање скупа до означеног броја.
* Настављање низа бројева, на пример: 1, 2, 3, 4, 5, \_\_, \_\_, \_\_, \_\_, \_\_; или 1, 1, 2, 2, 3, 3, \_\_, \_\_, \_\_, \_\_,\_\_ .

*Завршни део часа*

Повратна информација се може остварити тако што групе између себе размене листиће. Наставник свакој групи даје решења, на основу којих прегледају задатке.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

57

*Наставна тема*: Природни бројеви до 100

*Наставна јединица*: Бројеви од 1 до 5

*Циљ часа*: систематизацијa стечених знања о бројевима од 1 до 5

*Тип часа*: систематизација

*Облик рада*: фронтални, индивидуални

*Метода рада*: разговор, метода графичких радова

*Наставна средства*: дидактички материјал, картончићи са исписаним бројевима,*Математика*, стрaна 61, *Математичке степенице 1*, стране 25, 121

*Ток и садржај часа*

*Уводни део часа*

Уводна активност: *Погоди који сам број!* Један ученик телом показује број, а остали погађају. Ученик описује број, на пример: „Да би ме написао, треба да напишеш две праве линије (број 1)“, или: „Личим на једно слово (број 3)“.

*Главни део часа*

– Припремити картончиће на којима су исписани бројеви од 1 до 5. Када наставник покаже неки број, ученици га приказују цртањем скупа с одговарајућим бројем елемената и записују га цифром и речима.

– Ученици излазе пред таблу и користећи магнете или сличице приказују како све може настати петочлани скуп – не само разврставањем елемената у два скупа, већ и на начин када се у петочланом скупу налазе три, четири или пет скупова.

– Писање различитих низова бројева, цифрама и сликама, на пример:  
1, 3, 5, 1, \_\_, \_\_, \_\_, \_\_, \_\_

– Фронтални рад на задацима у уџбенику, на страни 61.

– Самостална израда задатака из наставног листа III. 4, у *Математичким степеницама 1*, на страни 25, око 15 минута.

*Завршни део часа*

Ученици помоћу решења са стране 121 самостално проверавају и исправљају задатке.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

58

*Наставна тема*: Природни бројеви до 100

*Наставна јединица*: Трећа провера знања

*Циљ часа*: процењивање нивоа усвојеног знања и оспособљавање ученика за самосталан рад

*Тип часа*: провера усвојености знања

*Облик рада*: самостални рад

*Метода рада*: разговор, метода писаних радова

*Наставна средства*: наставни листић

*Ток и садржај часа*

*Уводни део часа*

– Дељење листића и давање упутстава за рад. Ученицима скренути пажњу да не брзају у раду и да пажљиво слушају наставника док објашњава. Наставник чита сваки задатак, а у току рада даје додатна објашњења, јер ученици у овом периоду још увек не читају добро и брзо.

– Време предвиђено за уводни део часа је око 10 минута, јер се сваки задатак ученицима мора добро објаснити.

*Главни део часа*

– Самостални рад ученика и израда задатака на наставном листићу.

– Време предвиђено за рад – око 30 минута.

*Завршни део часа*

– Процена успешности и тежине задатака.

– Време предвиђено за рад – око 5 минута.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

59

*Наставна тема*: Природни бројеви до 100

*Наставна јединица*: Знаци < (мање) и > (веће)

*Циљ часа*: усвајање појмова „мање од“ и „веће од“; правилно писање, читање и коришћење знакова

*Тип часа*: обрада

*Облик рада*: фронтални, индивидуални, групни

*Метода рада*: демонстративна, разговор, илустративна, метода писаних радова

*Наставна средства*: конкретни предмети, кутијице, дидактички материјал,*Математика*, стрaна 62

*Ток и садржај часа*

*Уводни део часа*

Припремити пет истих кутијица од лекова или шибица. Ставити на сто једну кутију, до ње две кутије, једну на другу, и тако редом, до пет сложених кутија.

Питати ученике који је ред најнижи, а који највиши и зашто.

*Главни део часа*

– На основу претходне активности ученици лако могу да уоче за колико је неки број мањи или већи од другог броја. Ученици ће приликом поређења користити речи „мањи“ и „већи“ и зато неће бити тешко увести термине „мање од“ и „веће од“.

– Ученици често греше у писању ових знакова. Зато је најбоље приказати их графички:

Писање и читање знакова: 1 је мање од 3, 3 је веће од 1.

– Разумевање знакова и њихово записивање проверити помоћу слике у уџбенику.

– Израда 1. и 2. задатка у уџбенику, на страни 62, око 10 минута. У првом задатку ученици пишу знаке < и >, а у другом задатку заједнички анализирају и уписују одговарајући број или знак.

*Завршни део часа*

– Ученике поделити у групе. Њихов задатак је да направе једночлани, двочлани, трочлани, четворочлани и петочлани скуп.

– Одређеном броју група дати задатак да их поређају по величини, од скупа с најмањим бројем елемената до скупа с највећим бројем елемената, а другом броју група задати да ређају скупове од скупа с највећим до скупа с најмањим бројем елемената.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

60

*Наставна тема*: Природни бројеви до 100

*Наставна јединица*: Знаци < (мање) и > (веће)

*Циљ часа*: правилно читање и писање записане неједнакости

*Тип часа*: утврђивање

*Облик рада*: фронтални, индивидуални

*Метода рада*: разговор, илустративна, метода писаних радова

*Наставна средства*: конкретни предмети и бића, дидактички материјал,*Математика*, стрaне 63, 64

*Ток и садржај часа*

*Уводни део часа*

Обновити односе „мање од“ и „веће од“ на дидактичком материјалу и упоређивањем скупова девојчица и дечака, оловака, коцкица и слично.

*Главни део часа*

– Помоћу апликација представити још неколико примера и поредити их коришћењем знакова „мање од“ и „веће од“.

– Након овог поређења, сликовитим приказима прећи на поређење бројева.

– Ређати бројеве од 1 до 5, од најмањег до највећег и од највећег до најмањег.

– Фронтални рад на задацима у уџбенику, на страни 64, око 10 минута. Задатке чита наставник или ученик који зна да чита, а остали ученици анализирају задатке и решавају их.

– Самостална израда задатака на страни 63, око 15 минута.

*Завршни део часа*

Анализа и провера тачности урађених задатака.

*Анализа часа (запажања наставника)*